**Be. Pūrongo Pānga Tekau Tau o te Institute**

**He reta nā te kaiwhakaara, Minnie Baragwanath:**

Ki a Aotearoa,

I te 17 o Kohitātea 2011, i te noho mokemoke ahau, i tētahi kauhanga pōuri i waho i tētahi tari, i te pokapū tāone o Tāmaki Makaurau. Kātahi tonu ahau ka raka i a au anō ki waho o te tari mō te wā tuatoru nā te mea he pakupaku rawa te papa pātuhi, ā, hei wahine e whakamātau auau ana ki te hiki i tana ngeru ki runga ake i tōna upoko nā te mea e pōhēhē ana ahau ko tana poraka pango kē, ehara te kitenga kanohi i taku pūkenga kaha.

E ono wiki i mua o tērā, i rihaina au i taku tūranga mahi hei kaitohutohu whaikaha ki te Kaunihera o Tāmaki Makaurau, ā, kātahi anō i hoki mai i tētahi haerenga hukehuke, tē whai whakangā, o Witināma me Mareia i te taha o tētahi hoa e whai ana i ngā tapuwae o tana putanga mōrearea hei kaiwhakarere, e whitu ōna tau, kātahi rā...! Kātahi anō ahau ka whakawhere i ētahi rōpū whakahaere nui ki te haumi i roto i tētahi moemoeā nui ōku mō Aotearoa - ā, ināianei kua rakaina au ki waho i tētahi kuaha me te anga whakamua ki te whakarite i tōku ake umanga panoni ā-pāpori (mēnā au ka kuhu ki roto).

He tika tonu te kōrero, ka noho tēnei hei wā whai tikanga tauoranga nui!

Nā, he aha rā taua moemoeā tekau tau i muri rā? He aha te mea i whakapono nei mātou katoa i eke ki runga i te waka, me te haumi ki roto i a Be.?

He mea ngāwari noa. Ka hangaia e mātou te Be. Institute i te tau 2011 nā te mea i whakapono mātou ka taea e mātou te hanga i tētahi rōpū whakahaere me tētahi whāinga ki te panoni ā-pāpori hei whakapai ake i te tauoranga o te 25% o ngā tāngata o Aotearoa me ngā mātea āheinga.

Ki a mātou, e kore mātou e whakaae ki te āhuatanga o nāianei, ahakoa ko te āhua nei e whakaaetia munatia ana ngā utu o te porihanga whakatōrite, whakahauā hoki, ā, kua kite mātou me whakapeto ngoi mātou ki te hiahia mātou i tētahi Aotearoa whakaurunga, auaha ā-pāpori hoki, e tū whakahīhī ai tātou i te rautau 21. Ko te pūtake o tō mātou moemoeā ko te hautūtanga me te āheinga.

**Ko ō mātou whāinga ko:**

* **Te hanga i tētahi hōtaka hautūtanga hou puta noa i te motu** i haumi ki roto i ngā whanaketanga hautūtanga o ngā tāngata whai matea āheinga, me te hanga i tētahi hapori pakari, tautoko hoki, me tētahi hononga o te hautūtanga āheinga.
* **Te whakauru me te whakaaweawe i ngā pakihi** kia āhei ake ki te 1 o ia 4 tāngata o Aotearoa e noho ana me ngā matea āheinga - me te kore e tatari kia whakaturehia.
* **Te hanga i tētahi kaupapa me tētahi kōrero** e pōhiri ana i ngā tāngata o Aotearoa ki te uara o te whakaaro o tētahi ao āheinga, ā, kia whakahaeretia tētahi kōrerorero hou, tētahi e arotahi ana ki ngā āheinga... kaua ki ngā tepenga.
* **Te waihanga i tētahi hononga o ngā kaihautū kaha** puta noa i ngā pakihi, te kāwanatanga, te hapori hoki ka taunaki, ka kōkiri hoki i tētahi ao āheinga ake.
* **Te hanga i tētahi rōpū whakahaere o te wā me tētahi tauira pakihi toitū,** tētahi e whakatinana ana i ngā ahuatanga pai rawa o te taha pāpori me te taha umanga.
* **Kia noho hei kaituku mahi pai**, hei kaituku mahi e tōminatia ana, ā, hei whakatauira i te mahi e whakatapoko ana. I hiahia kē mātou kia ngaio te noho o ngā tohungatanga āheinga, mā te utu tika i ngā tāngata.
* **Kia auaha, kia whakararu, kia whakamātauria ētahi uauatanga, kia whakangāueuetia ētahi āhuatanga,**  te mahi ngātahi ki ētahi tāngata, rōpū ngākau whakapuke hoki, ā, me te anga ki te tāpuhipuhitanga.

Hei whakarāpopoto ake, i hiahia mātou ki te noho hei rōpū āheinga panoni ā-pāpori, e whākōkī ana, e whakarite ana i tētahi ahurea auaha, panoni ā-pāpori hoki, ka kōkiri hoki i tētahi ao āheinga i konei - i te ao hoki!

Tekau tau i muri mai, ko te pātai miriona tāra ko tēnei, he aha te pānga kua hua mai? I pēhea tā mātou whakahōnore i tō mātou taha, ā, me te kōkiri i tētahi Aotearoa whakatapoko ake? I tika i a mātau ngā mea katoa i te tuatahi? Karekau ana - otirā he 1,000 rawa ngā whakamātautautanga a Edison ki te hanga i te pūrama, engari e ahu tōtika ana mātou.

**Aotearoa, me tō tautoko, i:**

* **haumi mātou i te kaihautūtanga** – 150 ngā kaihautū āheinga
* **whakahohe i te mahi whai tikanga** - e 232 ngā tāngata i whakaurua e mātou ki ngā tūranga mahi whai tikanga, ā, he $1.1m o te uara ā-pāpori i hangaia e mātou mā roto i tētahi o ā mātou hōtaka mahi anake
* **Whakauru atu ki ngā pakihi** - 800+ ngā pakihi me ngā whakapainga āheinga 4,000+ ki ngā mokowā, ngā wāhi me ngā taiopenga
* **Tāparepare anō i te kōrero** - 20 miriona ngā tirohanga o ngā pāpāhotanga, e neke ana i te kōrerorero mai i te hauātanga ki te āheinga me ngā tūpono whiringa
* **Neke i te rautaki whakaaweawe** - 65 ngā kaihautū whakaaweawe o Aotearoa e whakahau ana i te āheinga i roto i ō rātou rōpū whakahaere, ā, puta noa i ō rātou hurihurihanga
* **Hangaia tētahi whakatipuranga hou o te umanga ā-pāpori** - $2m/tau moni ā-tau, ko te huarua i ahu mai i tā mātou ake mātanga hāpai, ngā mema 15 o te tira, ko te haurua e whai matea āheinga ana
* **Whākōkī i te anamata o ngā tūpono tutukitanga, te hoahoa me te auaha** - I hangaia te Pokapū ā-Ao tuatahi mō te Tūpono Tutukitanga hei ārahi i te auahatanga āheinga e anga whakamua ana, ā, me te tautoko i ngā rakahinonga āheinga e pihi ake ana, te whakarite i tētahi Tahua Tūpono Tutukitanga me tētahi Kuputohu Tūpono Tutukitanga.

Ka tiro whakamuri tēnei pūrongo tekau tau ki te haerenga i tae mai ai mātou ki konei i tēnei rā, ā, ko taku tūmanako, ka pārekareka koe i ētahi o ngā kōrero whakahirahira e waihanga ana i ngā tutukitanga e whakarārangi mai ana i runga.

Nā, Aotearoa, tekau tau i muri i whakapono koe ki tō mātou moemoeā mō Aotearoa kia tū hei whenua paku āheinga nui rawa o te ao. Ko ēnei whakatutukitanga ko ō whakatutukitanga.

E hiahia ana mātou ki te whakamōhio i a koe, i tino whai hōnoretia, i kaingākautia hoki e mātou taua whakapono i whakaūngia e koutou, me te mōhio anō ahakoa he nui ngā mahi hei mahi tonu, i whakapeto ngoi mātou ki te whakatinana i tērā kī taurangi. E whakapono ana ahau i tukuna ō mātou kaha katoa ki te whakapohewa anō, te waihanga anō, ā, i tīmata hoki ki te whakarite i tētahi Aotearoa āheinga ake. Kua oti pai rawa atu i a mātou? He aha hoki. I hapa anō mātou? Āe. Kua puta he painga ki te papanga o Aotearoa me te tauoranga o ō mātou kirirarau e whai mātea āheinga ana? E tino whakapono ana ahau i tutuki! Ka taea e tātau ētahi atu mahi? Engari tonu.

Te Be. Institute he kōrero panoni ā-pāpori o Aotearoa e whai wāhi nui ana ia tangata. I a tātou e anga whakamua ana ki ngā tekau tau e tū mai nei, ko te tūmanako ka tū mai koe i tō mātou taha i a mātou e wero ana i ngā whakahaere o nāianei, ā, me te whai tonu ki te whakapohewa i ngā anamata auaha ake, āheinga ake hoki, otirā he wāhi e puāwai ai ia tangata.

I runga i te aroha nui, i te whakaaro nui,

Minnie Amanda Jane Baragwanath

Te Kaiwhakahaere Matua o te Pokapū ā-Ao Tūpono Tutukitanga
Kaiwhakaara o Be. Lab me Be. Āheinga (te kōtiro kei waho i te kūaha tari!)

Tō tātou Anamata - Ngā Tau 10 e Whai Ake Ana

**He anamata o ngā Tūpono Tutukitanga**

**Ko te 2030 te tau - ā, ko Aotearoa te pokapū o te ao mō te hautūtanga āheinga, te auahatanga me te hoahoatanga.**

E hangaia ana e ngā kirirarau āheinga te whānuitanga o ngā rawa me ngā ratonga e whakatutuki ana i ngā hiahia o te mākete o te ao o te 2 piriona tāra neke atu, ki ngā rawa hoahoa rerehua me ngā ratonga āheinga nui.

He porihanga tōkeke pono a Aotearoa, he ōhanga tōnui me te ahumahi auaha āheinga i hangaia i runga i ngā pūkenga me te rakahinongatanga o ngā tāngata turi, matapō, tīpaopao kupu, ngā ngoikoretanga ā-tinana rānei. Ko rātou ō tātou kaihoahoa toa, kaihautū whakaaro me ngā kaihanga i tētahi anamata tōkeke o Aotearoa, o te ao hoki.

Ka kitea ō tātou kairakahinonga āheinga me ngā kaihoahoa i tēnei tēpu, otirā nā rātou hoki te tēpu i waihanga, ā, me te tohutohu mai me pēhea te whakamahi.

Ahakoa kāore tētahi o tātou e tino mōhio ka pēhea te anamata, ko te mea e mōhio ana mātou, ko te ao e noho nei tātou he ao tākohukohu nui me te ao pāhekeheke - he ao e whati nui mai ana ngā ia ā-ao pēnei i te rerekētanga āhuarangi, ngā hangarau hou pēnei i te AI me te blockchain, me ngā mate urutā, engari e tuki tahi ana tētahi ki tētahi ki te whakararu i tō tātou āhua noho, ā, kāore rawa tēnei āhuatanga i wheakotia e te tangata i mua.

Me titiro noa tātou ki te KOWHEORI-19 e aro nui ai tātou ki te whānuitanga o te ao e taea ai te whakatahuritia e tētahi ia nui kotahi noa. Engari whakaarohia ka pēhea ina tuki tahi ai ngā ia maha i te wā kotahi?

Hei kaiwhakaara i a Be. Lab, te Pokapū hou rawa o te Tūpono Tutukitanga o te Ao, me te Tahua Tūpono Tutukitanga - ā, hei rakahinonga āheinga me te āpiha panoni ā-pāpori - e mōhio hōhonu ana ahau ka taea e tēnei ao pihinga hou ngā pānga tōrite i runga i te tauoranga o te 1 miriona neke atu o ngā kirirarau āheinga i Aotearoa me te 1 piriona neke atu o ngā kirirarau āheinga o te ao.

Ko te mea tūturu kē, ki te waiho kia tutea e te wā, ka ngaro ngā whiwhinga a ngā kirirarau āheinga i pakanga kahatia i ngā hia tekau tau kua hipa ki te taha o ngā motika tangata me te tauritenga, otirā ko te mea kino kē atu, tērā pea e kore e whai wāhi i roto i ngā hoahoatanga o tēnei ao anamata.

He aha i pēnā ai? Nā te mea he hōohonu ngā hapa, he tawhito hoki ngā hapa o te whāinga ā-porihanga ki te hoahoatanga, te hautūtanga me te āhua e whakapohewatia nei tō tātou ao, ā, ko ngā whakahaere o nāianei tē taea te āhei atu, ā, e KORE e taea e ia te hanga i tētahi ao anamata e whakatapoko ana. Ki te tino hiahia tātou ki te hanga i tētahi anamata āheinga, me awhi tātou ināianei i tētahi huarahi ki tō tātou ao e whai wāhi ana te katoa.

Nau mai ki te ao Tērā Pea ka Taea! He huarahi ki te hautūtanga, te hoahoatanga, te auahatanga, he huarahi ki te whakapohewatanga anō o tō tātou ao, e tūturu ana te arotahi ki te anamata, e ārahitia ana e tētahi tirohanga hou o te rautau 21. He āhuatanga i pohewatia, i hangaia, ā, i whānau mai i konei, i Aotearoa inati!

I Tērā Ao ka Taea, e mārama ana mātou kāore he tangata "toharite" hei hoahoatanga. Ko te pūtake o tō mātou ao ko ngā mata, ā, he huarahi tō mātou ki te hoahoatanga e taea ai e ngā tāngata katoa te whai wāhi mai.

Aotearoa, kua tae tātou ki tētahi pūtahitanga nui i roto i ngā kōrero o te tangata - ka noho koe hei wāhanga o te whakapakari i tētahi ao tawhito, ao āheinga kore? Ka māia rānei tō awhi me tō haumi ki tētahi huarahi hou e arotahi katoa ana ki te anamata whai Āheinga me te oranga o ngā tāngata katoa kei tōna pūtake?

**Aotearoa, i ngā tau tekau kua hipa kua whakaatu mātou i te mana o te "Āheinga", nā, mahi tahi mai ki a mātou ki te whakaputa i te mana o te Āheinga mā te katoa!**